
VPNet elemzése: Megmagyarázhatóság és adat szétválaszthatóság

Kulcsszavak: mesterséges intelligencia, megmagyarázható mesterséges intelligencia, VPNet, adatok szeparálhatósága
Mesterséges intelligencia (MI) modelleket a közelmúltban sikeresen alkalmaztak számos tudományos és gyakorlati probléma megoldására. Biztonságkritikus területeken, pl. autonóm rendszerek, egészségügy, ahol a teljesítmény mellett az döntéshozatal átláthatósága is fontos szempont, azonban továbbra is csak korlátozottan használhatók a legkorszerűbb MI algoritmusok. Ezt kiküszöbölendő jött létre a megmagyarázható mesterséges intelligencia (XAI) egy kitüntetett területe, a modellvezérelt neurális hálók kutatása, mely ötvözi a matematikai modell alapú megközelítés és az MI adatvezérelt szemléletének előnyeit. Ebbe a kategóriába sorolható a pár éve kifejlesztett ún.\ Variable Projection Network (VPNet) típusú neurális hálók, mely a paraméterezett ortogonális projekciókat kombinálja különféle MI technikákkal.
A VPNet első rétege egy tanítható és transzparens dimenziócsökkentő transzformációt valósít meg. A dolgozatban azt vizsgálom, hogy a betanított VP réteg által kinyert jellemzők, hogyan járulnak hozzá az utána kapcsolt háló kimenetéhez különböző osztályozási feladatok (EKG, VEP és kerékszenzoros jelek) estén. A VP jellemzők és a háló által becsült osztálycímkék közötti kapcsolatot a Case-Based Reasoning (CBR) módszer segítségével elemeztem, amely lehetővé teszi, hogy a neurális háló döntéseit korábbi, hasonló esetek alapján értsük meg.
A dolgozat másik fókusza a VP réteg hatása az adatok szeparálhatóságára. Ezt különböző dimenziócsökkentési módszerekkel (PCA, t-SNE, UMAP) és tanuló algoritmusokkal (KNN, SVM) vizsgáltam. Az eredmények alapján a VP réteg jelentősen javította az adatok nemlineáris szeparálhatóságát, amit kvantitatíve is alátámasztottak az elemzett szeparálhatósági mutatók, mint a Silhouette-metrika és a Davies-Bouldin index.

